Neuvottelut jatkuvat. Soneran mukaan tuloksista tiedotetaan viimeistään tiistaina.

Useiden kaapelikanavien näkymisen jatkuminen kaapelitalouksissa on yhä vaakalaudalla. Kanavat, jotka uhkaavat pimetä, ovat Nelosen Jim, Liv ja Hero sekä MTV:n Ava sekä ainakin Elisalla myös Sub.

Ilmeisiä toiveita kanavien näkymiselle jatkossakin on, koska neuvottelut asiasta jatkuvat. Johtaja Markus Lahtinen Sonerasta kertoi HS:lle maanantaina ennen kello 17:ää, että viimeistään tiistaina tiedotetaan, mikä tilanne on, ja että onko sopimukseen päästy.